b'\n_START_ARTICLE_\nJouko J\xc3\xa4rvisalo\n_START_PARAGRAPH_\nJouko J\xc3\xa4rvisalo (s. 18. maaliskuuta 1950 Varkaus) on suomalainen sisustusarkkitehti ja muotoilija. _NEWLINE_J\xc3\xa4rvisalo on valmistunut sisustusarkkitehdiksi Taideteollisesta korkeakoulusta 1977. Oman toimiston h\xc3\xa4n perusti 1986, ja vuodesta 2000 h\xc3\xa4n on toiminut Mobelin taiteellisena johtajana._NEWLINE_J\xc3\xa4rvisalo on toiminut opettajana Taideteollisessa korkeakoulussa, ensin assistenttina 1977\xe2\x80\x931978 ja kalustesuunnittelun opettajana vuodesta 1985 ja professorina Aalto-yliopiston taiteiden ja suunnittelun korkeakoulussa 2011-2016._NEWLINE_Monien muiden palkintojen ohella h\xc3\xa4n on saanut Pro Finnish Design -palkinnon Mobelin suunnittelijana vuonna 1999._NEWLINE_J\xc3\xa4rvisalon suunnittelut\xc3\xb6it\xc3\xa4 on kokoelmissa Designmuseossa Helsingiss\xc3\xa4, Athenaeumissa Chicagossa, Stedelijk Museumissa Amsterdamissa, The Icelandic Museum of Design and Applied Art -museossa Reykjavikissa.'